Všeobecné   záväzné   nariadenie

obce    R a k o v i c e 

č. 21/2014

 O DANI  ZA  UBYTOVANIE
NA  ÚZEMÍ  OBCE  RAKOVICE

Návrh VZN vyvesený na úradnej tabuli v obci Rakovice dňa:  21.10.2014
Návrh VZN zverejnený na webovej stránke obce dňa: 21.10.2014
Vyhodnotenie pripomienok k návrhu VZN uskutočnené dňa: 06.11.2014
VZN schválené Obecným zastupiteľstvom v Rakoviciach dňa: 06.11.2014
VZN vyvesené na úradnej tabuli v obci Rakovice dňa: 12.11.2014
VZN zverejnené na webovej stránke obce dňa: 12.11.2014
VZN nadobúda účinnosť dňom 01.01.2015                             			                                  
Obec Rakovice v súlade s ustanovením § 6 ods. 1 zákona č. 369/1990 Zb. o obecnom zriadení v znení neskorších predpisov a ustanoveniami § 7 ods. 4, § 8 ods. 2, § 12 ods. 2 a3, § 16 ods. 2 § 17 ods. 2,3,4 a 6 § 20 ods. 3, § 21 ods. 2, § 103 ods. 1 a 2 zákona 582/2004 Z. z. o miestnych daniach a miestnom poplatku za komunálne odpady a drobné stavebné odpady v znení neskorších predpisov ustanovuje 

VŠEOBECNE ZÁVÄZNÉ NARIADENIE č.  21/2014
o dani za ubytovanie na území obce Rakovice
                                                                                                                         
§ 1
Úvodné ustanovenie 

Toto všeobecne záväzné nariadenie /ďalej len nariadenie/ upravuje podmienky určovania a vyberania dane za ubytovanie /ďalej len „daň“/ na území obce Rakovice.

§ 2
Predmet dane

Predmetom dane za ubytovanie je odplatné prechodné ubytovanie podľa § 754 až 759 Občianskeho zákonníka v ubytovacom zariadení (ďalej len „zariadenie“), ktorým je hotel, motel, botel, hostel, penzión, apartmánový dom, kúpeľný dom, liečebný dom, ubytovacie zariadenie prírodných liečebných kúpeľov a kúpeľných liečební, turistická ubytovňa, chata, stavba na individuálnu rekreáciu, zrub, bungalov, kemping, minikemp, táborisko, rodinný dom, byt v bytovom dome, v rodinnom dome alebo v stavbe slúžiacej na viaceré účely.

§ 3
Daňovník

Daňovníkom je fyzická osoba, ktorá sa v zariadení odplatne prechodne ubytuje.

§ 4
Základ dane

Základom dane je počet prenocovaní.

§ 5
Sadzba dane

Sadzba dane je 0,30 € na osobu a prenocovanie.

§ 6
Vyberanie dane

Daň pre správcu dane vyberá platiteľ dane. Platiteľom dane je prevádzkovateľ zariadenia, ktorý odplatné prechodné ubytovanie poskytuje. 

§ 7
Povinnosti prevádzkovateľa

1. Prevádzkovateľ zariadenia je povinný viesť knihu ubytovaných alebo elektronicky  spracovanú evidenciu, ktorá musí obsahovať tieto údaje:
-    meno a priezvisko, adresu trvalého pobytu a dátum narodenia ubytovaného
-	číslo občianskeho preukazu alebo cestovného pasu ubytovaného
-	dátum príchodu a odchodu ubytovaného  – počet prenocovaní ubytovaného
-	dôvod neplatenia dane, ak ide o osobu podľa § 8

2.  Prevádzkovateľ je ďalej povinný
a)	predkladať správcovi dane v termíne do 7. dňa v mesiaci za uplynulý kalendárny mesiac mesačné vyúčtovanie dane vybratej za predchádzajúci kalendárny mesiac
b)	vybratú daň uhradiť na účet správcu dane alebo zaplatiť v hotovosti v pokladni správcu dane najneskôr do 15. dňa v mesiaci za uplynulý kalendárny mesiac
c)	na výzvu správcu dane predložiť požadované doklady.

§ 8
Oslobodenie od dane za ubytovanie

1. Od dane za ubytovanie je oslobodená:
a)  nevidomá osoba, bezvládna osoba, držiteľ preukazu fyzickej osoby s ťažkým zdravotným postihnutím alebo držiteľ preukazu fyzickej osoby s ťažkým zdravotným postihnutím so sprievodcom,
b)  osoba do 18 rokov veku,
c)  študenti študujúci na území obce Rakovice,
d)  fyzické osoby s trvalým pobytom v obci Rakovice,
e) osoba, ktorá je v zariadení, v ktorom sa prechodne ubytuje, prihlásená na prechodný pobyt. 

§ 9
Záverečné ustanovenia

1.  Dňom účinnosti tohto všeobecne záväzného nariadenia o dani za ubytovanie č. 24/2014 sa ruší Všeobecne záväzné nariadenie obce Rakovice č. 21 o dani za ubytovanie zo dňa 11.12.2009.

2. Obecné zastupiteľstvo obce Rakovice sa na tomto všeobecne záväznom nariadení o dani za ubytovanie uznieslo dňa 06.11.2014, číslo uznesenia 90/2014.   

§ 10
Účinnosť

Toto všeobecne záväzné nariadenie nadobúda účinnosť 1. januára 2015.

                                                 	                           Dušan  D a l o š			                                                 				                                starosta  obce Rakovice